
- 1 - 

Ortze gabeko paraje mingots, 
xortaka ximel diren hainbat bihotz. 
Zurbil harriak, burni, harresi... 
haizeak dakar kantu eresi. 

Hau da geriza! 
Laidatu dute euskaJdun giza, 
gailendu zaigu bortitz paliza. 

-2- 

Zoria urri, zohargi ere, 
milaka lege ta sasi-botere. 
Jasan beharrak zigor ta bortxa, 
beti gainean eraso hotsa. 

Non dago indar? 
makilaturik hamaika bizkar; 
gaua heldu da zorrotz ta zipar. 

-3- 

Arrats gogorrak oinaze dakar, 
zelda lizun hontan samin ta bakar. 
Zutaz gaJdezka hainbat intziri, 
baina alferrik, hau da martiri! 

Ene maitea! 
nahigabe beltzek naute betea; 
suntsigarria da minkidea. 

-4- 

Nigar-zotinka mendre geratu, 
luze ta astun gau madarikatu. 
Grina zitalek naute ebaki, 
bihar biziko naizen nork daki? 

Zure beharra! 
Mingor, txiro ta dena sukarra. 
Etor dadila txori goiztarra. 

-5 - 

Ekaitz ondoren egunsentia, 
oilarturik da bihotz-amestia. 
Samin itzelak joanak dira, 
nagusiturik argi-dizdira. 

Ez naiz galdua! 
Berpizturik da bizi-gogua 
bihozmin hura da lurrundua. 

-6- 

Pizti maJtzurren eragin latza, 
eri ta hauskor den azken hatsa 
Ziztrin ta hutsal hauen joera, 
alferrik dabiltz, damu ez gera 

Gure bidean 
dugu irauti denok batean 
euskal iraultzak duen legean. 



Iparraldean zenbat eraso... 
beti itzarri zer gerta, zer jazo. 
Erbesteratu zinen eguna 
jadanik dago nahiko urruna 

Ez dugu etsi! 
ohiko borrokan gaur eta etzi, 
nahiz-ta ateak giltzarriz hertsi 

- 8 - 

Agur maitea, agur laztana, 
hainbat zorion eta poz emana. 
Etorriko da Egun Berria, 
ez dago urrun udaberria. 

Ene landare! 
Hain eder eta hain paregabe, 
nire barnean beti zerade. 

GARIKOITZI 

1986ko abenduan 



- 1 - 

Gau minkorraren samin guzia 
negu krudelak sortarazia. 
Haize epelak aldendu ziren 
izotza zaigu jausia. 
Hozkirriaren gezia 
basati daukat josia, 
dena dar-dar, nekezia... 
Preso txiroak negu morrontzan 
sakonki du ikasia; 
maitasunaren bero gozoa 
ai! nola dudan desia! 

-2- 

Intziri krudel bezain mingotsa 
bart arratseko aiene hotsa, 
baina heldu den gutun ederrak 
kendu dit soineko hotza. 
Ai! egunsentiko poza! 
luzaro dezadan goza! 
zein bero nire bihotza! 
Itxaropena beipiztu dela 
egiten dizut aitortza, 
zure oroitzak seme laztana 
urtu baitio izotza 

GURE ARBASOAK OHORATUZ 

1987an 



- 1 - 

Aintzina ere zenbat morrontza, 
zenbat neke ta nigar mingotsa... 
orduan ere beti gainean 
herio-ezkilen hotsa. 
Herri zahar honen bihotza, 
askatasunez zein motza; 
bai bizimodu zorrotza! 
Aspaldidanik jasanez hainbat 
sarraski ta heriotza, 
inbasioz ta, ase-aserik 
dena genuen laiotza 

-2- 

Sasoi hartako lege dotrina 

aitonengandik zuten jakina. 

Euskaldun haiek gaitzesten zuten 

jabetzarekiko grina; 

samin ala atsegina, 

denek otamen berdina, 

nekazari nahiz sorgina. 

Justiziaren afan sendoak 

zuen bere eragina; 

menderik mende iraun nahi hartan 

bazegoen zer egina. 

-3- 

Natura zenez euren kredoa, 
dena zegoen ederragoa. 
Laket bizian maite zituzten 
mendi, ibai ta basoa. 
Hura zen paradisoa! 

hango kopla ta berisoa 

aitonengandik jasoa. 

Doinu samurrez edertzen ziren 

lurra eta itsasoa; 

sorginek ere xarmantki, apain 

beren kobaren altzoa. 

-4- 

Ibai gardenen inguruetan 
libreki dantzan sanjoan gauetan, 
hala eurite nola idorte, 
irriñoa ezpainetan. 
Ilberri-gaumin haietan 
sutzar oparoak ketan, 
adar soinuak haitzetan; 
irri samurrak loratzen ziren 
maitaleen begietan, 
plazer irrikan besarkaturik 
gozo zebiitzan olgetan. 

-5- 

Akelarrea dela medio 
zenbat olgeta ta amodio... 
Gau eztitsuan ritu zaharrak 
edertasuna dario. 
Dena da bihotz-jario, 
lilura ta bozkario, 
maitaleen zorabio. 
Sortu berria den ilargiak 
dakar anitz misterio; 
etsipen beltzak esperantzari 
amore ematen dio. 



-6- 

Orduko amets ta gau samurra, 
beti bezala, hain zen laburra: 
gure habia desegitera 
sartu zen etsai lapurra. 
Oinazearen makurra! 
Odoltzalea zakurra, 
dena krudel, su, egurra... 
Itxaropena lurpera doa 
emanez azken agurra; 
desditxatuen parekoa da 
herri zahar honen adurra. 

-7- 

Eliz zaharraren eraso latza, 
hilotz usainez basati antza, 
sinismen zaharrak desegin eta 
lege berriak dakartza. 
KatoJikoen arantza, 
aizkora bezain garratza, 
dena erre ta triskantza. 
Nekazaria zapaldu zuten 
nagusi zen aberatsa; 
arantz-ortua bihurtu zuten 
lorez zegoen baratza. 

-8- 

Euskaldunentzat zuten plangintza: 

izua sortu ta zorigaitza. 

Nekazariei egotz zieten 

anitz hoben ta ekintza: 

bekatu beltzaren giltza, 

grina gaiztoen egoitza 

omen zen beren bizitza. 

Hori medio, zenbat kiskalpen 

ta heriotza bortitza... 

Harrezkeroztik sorgin guztiak 

herio-dantzan dabiltza. 
"Arrano Beltza bertso paper lehiaketan, lehenengo 
saria". Herrera de la Manchatik. 



1987an 

Herrerako kartzelan abian jarri berria duten sakabanaketa-politika- 
ren aurka protestatuz itxialdi batean murgildurik gaudela, Txomin 
Iturberen heriotzaren albiste mingarria ailegatu zaigu. 



Doinua: limosnatxo bat. 

- 1 - 

Ormen itzalak luzatuz doaz, 
gunea dago isila, 
noizbait zohargi zegoen bakan 
orain goibel ta zurbiJa. 
Zelda barruko hozkirri hontan 
neke-hotsetan nabila, 
bertso tristeok nola igorri 
nire herriaren bila, 
presotxar honen luma txiroa 
atsekabez baita hila? 

-2- 

Arrats minkorra etzana zaigu 

ezarriz bere samina, 

hodei ilunak gailendu dira 

estaJiz zeru urdina. 

Dohakaitz bide Txomin hil deJa 

goizetik dugu jakina, 

bihotza eri, minez beterik 

ugaJduz doa ezina; 

Jantuz gabiltza ezin irentsiz 

hoJako berri gordina 

-3- 

Nekazarien oihu garratzak 
zabaldu dira sorora, 
langilearen orru ozenak 
non-nahi eta edonora, 
marinelaren batel prestua 
hor dator portu zokora, 
olerkariek triste diraute 
bertsorik ezin gogora, 
artzaina ere nigarrez doa 
nekezka mendian gora. 

-4 - 

Elizetako kanpai bortitza 

entzuten da urrutira, 

dolamen latza sarturik doa 

kale eta baserrira. 

Aiton-amonak supazterrean 

burumakur ari dira 

ta malkoz leher amonak dio 

aitonari so begira: 

nola pasatu ilun hontatik 

egunsentiko argira? 

-5- 

Hastapeneko zipar estua 

nahiz izan astunegia, 

indar berrituz irekkzen da 

esperantzaren saskia. 

Has bidez jada, denak zantzoka, 

eraiki herri guztia!, 

denok batera kanta dezagun, 

zein eder egunsentia!, 

hortxe baitabil ortzean zehar 

gure gudari handia 

-6- 

Bizirik dirau garaile gisa, 
zutik da gure haritza! 
Dantzan ta triskan ziren miruak 
larri ta makur dabiltza. 
Baikor ta tinko hoien aurrean 
guztiok gaitezen mintza, 
jakin dezaten suspertu deJa 
aberriaren bizitza 
eta abian badatorrela 
bihar-etziko garaitza 

-7- 

Herriko seme maite, kuttuna, 

zintzoa eta jatorra, 

hazi emankor, bitxi, leiala 

ta herriaren altxorra, 

uzta ederrez jantzia diguk 

aberriaren alorra. 

Erne jarri duk ezbaian zena, 

adi zagok entzungorra; 

nolaz sartu duk gure baitara 

holako mezu baikorra? 

-8- 

Zenbait alderdik azaldu ditek 
daramaten esklabotza, 
ez hautela nahi seme bezala 
egina ditek aitortza. 
Euskal Herrian jaio direla?, 
baina non zaukatek lotsa? 
Beti zabiltak faltsuen pare, 
laudatuz etsai arrotza; 
beti morrontzan eta irainduz 
aberriaren bihotza. 

-9- 

Alferrik dituk laido guztiak, 
hori duk berri zaharra, 
gure helmuga jarrita zagok, 
iraultzak badik indarra. 
Eskerrak, hiri, gidari eta 
abertzaleon izarra; 
agur honekin egin nahi nikek 
gure promesa bakarra: 
egunen batez entzungo dela 
garailearen adarra. 

1987ko urria 



Udazkenetan gogoa bero 
hego haizea harrotuz gero. 
Aurten ere, iaz bezela, 
goizero murgiltzen naiz 
esperantzaren altzoan. 
Nire desirak, ametsak eta, 
fandango eroan dabiltza 
urtaro zoragarrian. 
Aurten ere, iaz bezela, 
hego haizeak azken hostoak 
eramango ditu, baina, oraingoan, 
hostoekin batera, 
gure herrian eroso 
bizi diren era guztietako 
kriminal, lapur, borrero, 
kolonizatzaile, bortxatzaile, 
empresari odol xurgatzaile... 
guztiak ere eramanak izango 
omen dira. 

Hala diote, behintzat, 
nire goiz-ametsek. 
Udazkenetan gogoa bero 
hego haizea harrotuz gero 
Amets 
ederrak 
asero... 

1988an 

«Maiteri, Euskal Herriaren aJdeko borrokan, bizia bera ere emate- 
raino borrokatu zuen borrokakideari bere heriotzaren lehen urteu- 
rrenean egingo dioten omenaldirako» 



- I - 

Abuztuaren hamabost hura 
sarkor sartu zen gure ortura, 
Maite laguna jausi zitzaigun 
iraultzaileen modura. 



-2- 

Orduko nigar, garrasi hotsa 
larria eta zeinen mingotsa, 
modu tristean belztu zitzaigun 
hesi tarteko laiotza. 

-3- 

Jada aldendu dira malkoak 
argituz doaz begi lausoak. 
Gartzelan ere jaso ditugu 
zure mezu oparoak 

-4- 

Zure burruka eraginkorra 
bilakatu da gure altxorra. 
Uzta joriez erein zenigun 
Aberriaren alorra 

-5- 

Azken burrukan burrukalari 
beldurrik gabe heriotzari, 
gure arbaso zaharren gisa 
zin eginez Herriari 

-6- 

Zure helburu eta ametsa 
Aberriaren burujabetza, 
klase gabeko gizarte eta 
emakumeen defentsa 

-7- 

Emakumeen eskubideak 
egun hertsirik ditu ateak, 
zure burruka jarraituz gero 
etengo dira kateak 

-8- 

Lami airosa agurgarria, 
hazi emankor xarmangarria" 
Euskaldunontzat bihurtu zara 
eredu miresgarria. 



-9- 

Agur jainkosa, argoi, leiala..., 
lilitutako Euskal-alaba. 
Garailearen ametsen antzo 
betiko biziko zara 

Kartzelatik Kartzelara Carabanchenlgo 
espetxera Milari igorriak. 

«Krudelki banandu gintuzten elkarrengandik, baina gure oroipen 
eta itxaropen eztitsuak inoiz ez dituzte bananduko, Euskal Herriko 
zelai emankorretan loratzen diren ametsezko klabelin, lili, arrosak... 
bailiren iraunkor baitiraute.» 



- 1 - 

Negu krudela heldu da, 
beztu zaigu ortzemuga, 
hor datorkigu hotz mingarria 
azkon zorrotzen modura. 

-2- 

Gartzelako negu-mina 
ez da batere arina, 
larru-mamitan sufrituz goaz 
otso-zakurren ordaina. 

-3- 

Nahiz eta ateak hertsi 
oraindik ez dugu etsi, 
gure Herria askatu arte 
adore horiei eutsi 

-4- 

Bihotzak amets-jario, 
anitz irrits dabilzkio, 
hesi tartean preso daukaten 
lili bat dela medio. 

-5- 

Sarturik zeldako maldan 
oroitzak datoz hegadan, 
ene maiteaz pentsatu gabe 
gaurik ezin dut erasan. 

-6- 

Gaumin honetan kantari 
nago itxaropenari, 
koplak igorriz ortzean zehar 
maite dudan liliari. 

- 7 - 

Begira dago begira 
leihotik ortze erdira, 
izar guztiek dakarkidate 
zure begien dirdira. 

- 8 - 

Zure begien islada 
ibai gardenen balada; 
gauoro nago eleak sortzen 
nerabe baten erara. 

-9- 

Uargiaren argia 
horaila eta garbia; 
ederragoa bait da oraindik 
nik maite dudan lamia. 

- 10- 

Zenbat joran ta ametsa..., 
zenbat gogo ta izertza..., 
aurkitu nahirik zelda barnean 
zure besoen babesa. 

- 11 - 

Ilunaren erraietan 
amets joriak loretan, 
suzko desiraz erretzen eta 
odola pil-pil zainetan. 

-12- 

Gaueko amets bizia 
dena grina ta antsia, 
zure ezpainen ezti urtsua 
ai! nola dudan desia! 

-13- 

Gau on printzesa maitea, 
zu, ederrezko lorea!; 
aldaize baten parekoa da 
zutaz dudan amorea. 

-14- 

Horra kopla bakartiak 
maitasun biziz jarriak, 
adieraziz ene airosa 
bihotz honen egarriak. 

AMONAREN AZKEN BERTSOAK 

1988 



- 1 - 

Udako arrats zital honetan, 

hau oinaze irenslea! 

Fardel txikia eskuan eta 

utzi beharra etxea. 

Zangoak mendre, malkoak leher, 

bihotza minez betea, 

narras, astiro... hartzera noa 

arlotearen bidea; 

zein bazterretan jausiko ote, 

non aurkitu gerizpea? 

-2- 

Elkortu dira nire joranak, 
gogoak aurpegi hitsa, 
supazterretik egotzi naute 
errumes txiroen gisa. 
Dar-dar batean larru-azala, 
begietan sinesgaitza; 
bihozbeltzaren herra itzelak 
jadetsi baitu garaitza, 
amets tristeen pare bihurtuz 
amona honen bizitza. 

-3- 

Etsi-etsian sartzera noa 
gauaren leize beltzera, 
norarik gabe ta ozta-ozta 
hordi deslaien erara. 
Jada jakinik bota nautela 
desditxatuen askara, 
oroipen beltzak soilik datozkit 
krudelki jotzen aldaba, 
gogoraraziz galdu ditudan 
baserri eta aJaba. 

-4- 

Gorputz mindua garraiatzeko 
abaildu dira zangoak, 
haitzulo baten hegi hezean 
gelditu ditut pausuak. 
Barruko kezkak, zut!, diostate, 
amona, jaso gogoak!, 
ez zaitezke hil azaldu gabe 
malura hoien erroak; 
egia dena jakin dezaten 
heda itzazu bertsoak! 

-5- 

Bertso mikatzez azalduko dut 

kinka honen zergatia, 

nondik datorren, hain zuzen ere, 

daramaten desgrazia. 

Etxeko suina dela medio, 

kendu didate guztia, 

ortu, larreak, abere eta 

sortu ninduen habia; 

hauxe da, beraz, eman didaten 

hil aurreko oparia. 

-6- 

Baserri xume, xarmanta eta 
pinpirin baten jabetza, 
hori izan zen gure aitonek 
utzi ziguten babesa. 
Alaba ere banuen eta 
ezin nintekeen kexa, 
urrite mingots ta antzuetan 
triste ginenik ez pentsa; 
elkarren Iehian hainbat maitasun 
ez da ulertzen erreza. 

-7- 

Orduko amets jori ederrak 
luzaro ezin gozatu, 
alaba horren ezkontzarekin 
bazterrak ziraden laztu. 
Pentsatzen nago, gizatxar horren 
zertaz ote zen lehiatu? 
gizona edo piztia ote, 
ba al daiteke zehaztu? 
Geroztik, behintzat, inguruotan 
bada hamaika espantu. 

-8- 

Horrez gainera, egin behar dut 
beste gaitz baten aitortza: 
zenbat bihozmin, mingarri eta 
zenbat mesprezu ta lotsa... 
eman dizkidan nire alabak 
urratzeraino bihotza. 
Ene irritsen krabelin zena 
eta ametsen arrosa, 
orain basati horrekin dabil 
zoriontsu ta airosa. 

-9- 

Gaumin honetan beste dolu bat 
datorkit bihotz erdira, 
tristura biziz sartzen nauena 
oroitzapenen saskira. 
Lehengo mintzo, olerki eta 
aberriaren desira, 
basati horren zitalkeriaz 
ohilduak izandu dira; 
euskara, beraz, txokorik gabe 
etxetik urrun bizi da. 

-10- 

Pizti horiek hortxe diraute 
alferkeriaz beteta; 
egunez goibel, gogaldi txarrez, 
gauean, aldiz, barreka. 
Ardo zurrutak ugari eta 
aldiro festarik festa; 
hori medio, soroak antzu, 
laharra besterik ezta. 
Oilarrak ere kanta omen du 
baserri horren hileta. 

- 11 - 

Erdibiturik daukat bihotza, 
ahotsa triste ta bakan; 
indarrik gabe sartzera noa 
azken bertsoaren maldan. 
Heriotzaren eskila ere 
hor dabilkik dilin-dalan 
eta nigarrez deika natzaio 
har nazan bere hegadan, 
samintzen nauten oinaze latzok 
behin-betiko ur ditzadan. 

"Hendaiako Iparragirre bertso-paper lehiake- 
tan, lehenengo saria" 

Sari banaketa 1988ko urriaren 26an egin zen. 
Hendaiako Udaletxean Jonen agurra irakurri zen: 

On eta agur lparraldea 
lur jori eder paregabea 

Aspaldidanik hertsirik diraute gure Jiberta- 
tearen ateak, aspaldidanik preso eta burrukan dihardugu 
Espainiako lur idor eta nardagarrizko gartzeletan. Beraz, ongi 
ulertuko duzue zein nolako ezintasuna dudan zuek eskeintzen 
didazuen saria pertsonalki jaso ahal izateko. 

Nolanahi ere, ziur izan urruaren 16. egun 
horretan ene bihotza eta gogoetan zuengana bideratuko ditu- 
dala. Bai, hainbat abesti, bertso, olerki... e.a., e.a., sortuak 
diren lurralde zoragarri horretara. 

Bestalde, hemen igortzen dizkizuet ene 
adore eta eskerrik beroenak; alde batetik, eskeintzen didazuen 
sariak egundoko poza eta halako ilusio bereziz betetzen naue- 
lako; bestetik, gure Hizkuntza Nazionala berreskuratzeko 
asmoz eta Herri-kontzientziaren suspertzaile biziak bilakatu 
zaretelako. Beraz, naharo bedi zuen lana eta eginkizuna! 

Ene Ipar-Euskadi!, zuk ere Hego- 
Euskadiren antzo etsaien burupean dirauzu. Zuk ere badakizu 
ongi zer den errepresioaren baso bortitzaren menpe egotea; 
badakizu ongi zer den arerioen inbasioz aseturik, jabetasun 
ezean eta morrontzan abaildurik bizitzea. 

Ene Ipar-Euskadi!, hamaika sarraski eta 
bortizkeriaren lekuko bizia! Otoi anai-arrebok!, eraiki adore 
horiek!, ugal bedi ekoiztuz doan abertzalegoaren fruitu bizia!, 
zelai eta mendietan barna dabilen xoriñoa bezain libro izan 
gaitezen, eta egunen batez kanta ditzagun garailearen kopla 
eta bertsorik baikorrenak. 

Azkenik, lurralde horretatik bortizki eta 
basatiki egotziak izan ziren ehundaka haietaz gain, beste asko 
erahilak, eta Espainiako eta Frantziako gartzela basatietan 
barreiaturik duhintasun gutxieneko bizibaJdintzarik gabe eta 
egoerarik gogorrenetarikoan dirauten anaiei hemen bidaltzen 
dizkiet ene agurrak, gogoetak eta oroipenik berezienak. 

GORA EUSKADI ASKATUTA! 
GORA EUSKADI SOZIALISTA! 

Jon TAPIA IRUJO 
Herrera de la Manchako gartzelatik 

1989ko irailean 



Lau hilabete joan dira hona, Las Palmas kartzelako isolamendu 
modulora ekarri gintuztenetik. Egia esan, bertako ateak zeharkatu 
bezain agudo konturatu ginen zertarako ekarri gintuzten Euskal 
Herritik hain urrun dagoen kartzela batera: lurralde sakabanaketa 
nahikoa ez izanda, preso politikoentzako programaturik dagoen 
errepresio forma berriak hobeto ezagutu genitzan nahi zutelako, 
hain juxtu. 

Hemen ezarri zizkiguten bizi-kondizioak tamalgarriak ziren (eta 
dira), eta ondorioz, maiatzetik hona hamaika bidegabekeria jaso 
dugu kartzelarien eskutik. 

Honi guztiari aurre egin ahal izateko, besteren artean, zera erabaki 
dugu: gure kontrako errepresioan gehien nabarmentzen diren kar- 
tzelarien aurrean, nolabaiteko desobedientzia-jarrera agertzea eze- 
zik, eroarena egin eta kantuari eta trufa darion irriari ematea. 
Gelditzen zaien zopajale aurpegia da onena. 



- 1 - 

Entzuna nion aspaldi 

nire aita zaharrari, 

goiztiri samin hits hartan hasi 

zenean kantari: 

baserrian jaioari, 

ez urre ta ez opari; 

utz itzak, hortaz, hiriak eta 

haruntz itzul hadi! 

-2- 

Orduko zure mintzaira 
datorkit bihotz erdira, 
halare, nire grinak ez daude 
mendira begira; 
nahiz etorri urrutira, 
zoriona nagusi da 
ta nire minak klabelin hosto 
bilakatu dira. 

-3- 

Jauregi eder honetan 
pozik diraut ametsetan, 
zilar ta urrez jantzirik dauden 
gela jorietan. 
Ederrena ederretan, 

bazterrak ere loretan; 

toki xarmanta xarmantik bada 

hauxe da benetan. 

-4- 

Gaua hurbildu ahala, 
egoera mundiala; 
lamiak datoz irri jario 
antzina bezala; 
musika eta balada, 
hemen denetarik bada. 
Zeinen gustora pasako dudan 
aurtengo udara! 

-5- 

Lilurazko abaroa, 
dena nire gustokoa, 
beti dastatuz zorionaren 
ardo oparoa. 
Giroa berotuz doa, 
hasi da dantza eroa; 
pasio gorriz jantzi da nire 
maitasun-gogoa. 

-6- 

Grina gorritan ta bero, 

hala nabil egunero. 

Zenbat zoramen, zantzo, triska ta 

zenbat dantza ero... 

Egarri izanez gero, 

zumo gozoak asero; 

ohean ere etzan ninteke 

beharrik balego. 

-7- 

Bestalde, badut defentsa, 
lau lagun-minen babesa; 
zeru honetan denok baitugu 
gure interesa. 
Sinesten ez da erreza, 
norberak konpara beza 
jakin ondoren nola bizi den 
"Zornotzako beltza" 

-8- 

"Larri ,, ta "Etxeandia" 
ta "Panti" bertsolaria, 
"Ernesto" ere dastatuz dabil 
hemengo eztia. 
Hauen bihotz-amestia 
ase dela diot ia; 
harrigarria dirudi, baina 
hauxe da egia. 

-9- 

Azken bertsoan gabiltza, 

ipiniz aurpegi hitsa, 

zehaztu nahirik non kokatzen den 

hemengo egoitza. 

Jauregi ederren gisa, 

"Salto del Negro" deritza 

eta norbaitek proba nahi balu 

hemen dauka giltza. 

KARTZELATIK KARTZELARA 

MHari, 1991n 



- 1 - 

Ez dakit noiz zen, urria uste, 
igande edo zein astearte, 
baina orduko lehen muxuaz 
oraindik oroit naiteke. 
Geroztik zenbat ameste, 
ordutik zenbat eurite 
edota zenbat ostarte... 
Lehengo xarmar maitatzen zaitut 
kanpotik barrutik beste; 
mundu honetan ezerk ez bainan 
liluratzen horrenbeste 

-2- 

Zeinen goxoa zaren, maitea 
ta zeinen erakarlea! 
Une orotan amesten zaitut 
joran ororen lorea. 
Itzaltzen ez den izar piztua, 
esperantza igorlea, 
lamien xarma, dena gardena 
ta goiztiriko airea; 
aldaize baten parekoa da 
zutaz dudan amorea 

-3- 

Zelda barruko samina 
ez da batere arina, 
gosetuaren gauean dena 
antsia ta grina. 
Nire alboan bazina, 
zer-nolako atsegina!, 
baina maitea hauxe bai dela 
nahi eta ezina. 

-4- 

Uunabartze samin honetan 
zohartu zaizkit begiak, 
olerki gisa jori datozkit 
zure xarmaren graziak. 
Grina gorritan erne dabilzkit 
suzko desira biziak, 
nolaz dastatu, nolaz losindu 
zure ezpainen eztiak? 
Gaur ere badu zertaz amestu 
nire bihotz gosetiak 

-5- 

Edertasunik ederrenean 
ederretan ederrena, 
egunsentiko amets goxoa 
ta nire denaren dena. 
Pinpirin, lerden, asmatzen zaitut 
oihan-larretan barrena, 
lili ororen lilia bezain 
airosa eta gardena. 

-6- 

Arrats-mineko bertso isila 
ortzean zehar maitearen bila. 
Laiotz hontatik nahi dut kontsola 
kantu samurrez bere kaiola 

Ai!, Amodio! 
maitale honen amets-jario 
dudan lili bat dela medio. 

ILAZKIRI 

1991ko abuztuan 



Maitasunaren fruitu biziak 
ekoiztu digu haritza, 
kimu berria jaio delako 
udaberria bailitza. 
Itxaropenez jantzirik dator 
goizeko eguzki-printza; 
txoriek ere zorionean 
pio-pioka dabiltza 
ugaldu nahirik hesi tarteko 
nire bihotzaren ditxa. 

Euskal ortuan eder lorea, 
egunsentian samur elea, 
nik maite dudan lilia ere 
ai! zeinen paregabea! 

1992ko Martxoan 

Las Palmasko kartzelan nozitzen ari garen errepresio itogarriari 
aurre egiteko eta, aldi berean, pertsonak garen aldetik zor zizkigun 
oinarrizko eskubideak eskatuz, beste gose greba bati, aurtengo biga- 
rrenari, hasiera ematea erabaki genuen. 

Hogeita hamazazpigarren gose greba egunean gaude; baina zeinen 
gorria den gaurko gaua! Ez dut ohean ere beharrezko atsedenik 
hartzen. Nekatuegi nago. 

Beste moduloetan sakabanatuta eta bakartuta dirauten edozein 
lagunen dei-hotsa entzun nahi nuke, edozein lagunen besoaren babe- 
sa sentitu nahi nuke... 

Bakarminak eraginda, zeldako leihoan jarri naiz ilargi amandrearen 
beharraren beharrez. Bere argi ederrez beteriko aurpegia ikusi 
behar dut," aJferrik, ordea. Nire dei-hotsei erantzun ordez, ihes doa- 
kit isiltasunik susmagarrienean. Hodei beltz batean ezkutatu eta, 
gorantz eta gorantz doa ni gainbehera natorren bitartean. 

Etorri da lehioa ixteko garaia. 



Gaumin honetan deika natzaizu 
alferrik, baina! ajolik ez dizu. 
Nigandik ihes era tristean 
gorderik zaude hodei artean 
Barroteari 

heldurik nago asper ta nagi; 
jada galdua zaitut, ilargi! 

1992ko apirila - maiatza 

Las PaJmasko kartzelan ere, tamalez, ez da aski arrazoin izatea, ezta 
akordiotara iristea ere; hemen denetarako borrokatu behar da, 
akordiotara bultzatzeko nahiz akordioak betearazteko. 
Urtarriletik apirilera dagoen denbora tartean, bi gose greba burutu 
ditugu; bata 20 egunekoa eta 42 egunekoa bestea. HaJa ere, ez dugu 
atarramendu handirik atera. Errepresioak berean dirau. Berriro ere 
trufa egin digute; izan ere, aste gutxiren buruan, borroka horiekin 
lortutako eskakizun guzti-guztiak, ezerezean geratu baitzaizkigu. 
Ondorioa, beste gose greba mugagabe bat eta, aldi berean, egarri 
greba mugagabe bat ere burutzea erabaki dugula. 



- 1 - 

Triste heldu da egunsentia, 
egunsentirik beltzena, 
nahigabearen zulo gorrian 
sarraraziko nauena. 
Berriro ere gainean dugu 
gose grebaren eztena, 
hilzori dandak jo litzakeen 
aurtengo hirugarrena. 

-2- 

Gaua heldu da minez beterik 
gosetuaren hobira 
eta ilunak zer ekarriko 
leihotik nago begira. 
Gorputza mendre, gogoa, berriz, 
gose gorritan larri da; 
malko atzetik ikusiko dut 
gaurko izarren distira. 

Hogeita hamaseigarren gose eta egarri 
greba egunean erietxean gaudela... 

Grebaren azken etapan 
nekea ezin dut jasan; 
gosea erne, indarrak, berriz, 
urri eta bakan. 
Kiloak ere eskapan 
ta botatzen ditut faltan, 
haiek ekartzen izango dugu 

1992ko ekaina 

Orain dela gutxi bukatu dugun gose eta egarri grebari buruz, San 
Martinek, EAEko arartekoak, lotsagabekeriaz egin adierazpenetan, 
hauxe zioen: gure balizko gose eta egarri greba egunetan, tortilJa 
espainolak, urdaiazpikoak eta, sarri eta lasai asko irensten genituela, 
alegia. 



laster nahikoa lan. 
Bejondeizula, arartekoa! 
"onestu" paregabea! 
Ederra baino ederragoa 
izanik zure kolpea, 
jada zaitugu gose gorritan 
diraugun "adixkidea". 
San Martinetan asmatzen zaitut 
lirain eta dotorea, 
kurrin-kurrinka trebea, 
lurrin usainez betea, 
zein eder, gure urdea! 
Horrez gainera, miretsi dugu 
urdai onaren jabea; 
eskerrak!, ase diguzulako 
gure balizko gosea. 

1992an 

Kartzelatik damutuen ate zikinetik atera aurretik, hamaika saltsa 
sortu zuen kartzela barruko batzarretan parte hartzen zuen bakoi- 
tzean. 



Gaitzesten ditut zinismoaren 
ajeak jota daudenak, 
gaitzesten ditut euren ezinak 
eta euren etsipenak 
estali asmoz, ekimen oro 
zein borroka-mota denak, 
auzi-gai edo gatazka-foko 
bilakatzen dituztenak 



29 



GARIKOITZI 

1993ko maiatzean 



- I - 

Lagunmin laztan baten figura 
xarmantki dator nire burura, 
bertso samurrak sortzen dituen 
amets ederren modura. 
Poema ororen gura, 
kopla goxoen freskura... 
igorriz zure lekura 
agurtzen zaitut seme maitea 
nire ametsen lilura! 
zure oroitzak garaitzen baitu 
laiotz hontako tristura. 

-2- 

Udaberriko jaietan 
naturarekin hizketan 
airoso zoaz herriko zelai 
ameslarietan. 
Esperantza ezpainetan 
ta ametsa begietan, 
tinko ta alai asmatzen zaitut 
egunsentietan. 

HERRIMINAREN 
EGARRIAREN EGARRIZ 

1993an Ordiziako Argi Berri elkartekoek Lazkao Txikiren izenean 
antolatutako bertso-paper lehiaketara aurkeztuak 



- 1 - 

Sargori latzak zamatzen duen 
gauerdi muga honetan, 
gelako ohe tristean natza 
zurbil nire nahigabetan. 
Gaumin sarkorra gaurkoa ere, 
gaur ere malko-erretan, 
ametsak berdin, jada galduak, 
urrun ta azken hatsetan; 
samin sakona sakonik bada 
hauxe baitela benetan 

-2- 

Eresi garratz hits baten hotsak 

gezi zorrotzen erara, 

soilik datozkit minez beterik 

iJunbearen pJazara. 

Gero betiko amets zitala 

krudelki jotzen aJdaba, 

non agertzen den zein tristea den 

euskaldunaren baJada; 

honela, beraz, nolaz pasa, ba, 

biharko esperantzara? 

-3- 

Orduak astun pasa ondoren 
gau beltzaren hilobian, 
kanpora noa herbalki eta 
nekezka egunsentian. 
Begiak lauso eta halako 
min-lanbro bat aurpegian, 
gogoa ere dena jitoan 
oinaze-bide gorrian; 
ez dago, beraz, arraun zuzenik 
nire untzi bakartian 

-4- 

Amets zaharrak berpiztu asmoz 
erne nabil han-hemenka, 
kalerik kale egundainoko 
kiskalbeharrak erreta. 
Bazter guztiak ikusten ditut 
kez eta jendez beteta, 
baina guztiek lotsaren lotsez 
euskara dute gordeta, 
oraindik ere euren mintzotan 
erdara besterik ezta 

-5- 

Arratsaldean ortzea hodei 
beltzez jantzi den unean, 
non datozkigun ehundaka zakur 
berehalako batean. 
Hor datoz gosez, arnas-estuka, 
harrabots etengabean, 
presaren presaz izua sortuz 
bare zegoen kalean; 
sarraski latzak eginaz doaz 
"España"-ren izenean. 

-6- 

Bazter guztiak minez beterik 
aiezka utzi ondoren, 
badoaz triskan otso-zakurrak 
odolez hordi baileuden. 
Grina eroan herraz jantzirik 
zenbat zauri, zenbat eten... 
ulu gorrian bota dituzte 
milaka tiro ta ezten, 
jakin dezagun behingoz ta beti 
nork agintzen duen hemen 

-7- 

Espantuaren altzo ta habi 

bihurtu duten auzoan 

nekez joko du oilar-goiztarrak 

goiztiriaren gozoan. 

Neu ere uzkur, norarik gabe, 

joan-etorri geldoan, 

gose grebari ekin dioten 

presoak ditut gogoan; 

zuekin nago! kantatuz noa 

nire minezko bertsoan 

-8- 

Gordetzen nuen zori apurra 
luzaroan ezin goza, 
ikusten baitut handituz doan 
langabetuen laiotza. 
Aurkitu ezin denaren bila 
ia leher esperantza, 
egunez gosez, gauez edanez 
angusti-ardo garratza; 
langilearen patua dugu 
larria bezain mingotsa. 

-9- 

Egunbetea pasa ondoren 
samin luze baten gisa, 
goibel datorkit zama astunez 
gaueko lauza bortitza. 
Ezer berririk ez dago hemen, 
bakoitzak bere geriza; 
galdurik dugu elkartasuna 
ta gure elkarkidetza, 
elkarlanean batu beharrez, 
bakarlanean gabiltza 

- 10- 

Herriminaren grina gorritan 
ia kiskalik barrenak, 
bizi datozkit presoen lagun 
ta sendien oroimenak. 
Baserrirako lerrabidetik 
hona nire goramenak; 
zuentzat doaz ene poema 
ta bertsorik goxoenak, 
agian zuek soilik uler ta 
goza ditzakezuenak 

1994ko martxoa 



Muturra dena oskorri, 
lapitza ta zigor-orri, 
arnasestura etorri eta 
egin du aldarri: 
isolamendura sarri 
behar nautela igorri 
bota ondoren pozik joan da 
txakur papargorri. 

Bete da papargorriren ametsa. Hamabost egun pasa dira 
isolamendu modulora ekarri nindutenetik. Bertan, gezu- 
rra badirudi ere, oraindik ez dut ez eskutitzik, ezta 
egunkari bakar bat ere jaso. Kartzelako zuzendariari, 
errepresio eragile nagusiari, ohartxo bat helarazi diot 
esanez: "Zinezko torturadore baten jardun kriminala da 
zurea; hala ere, gauza bat da nahi izatea, eta bestea ahal 
izatea. Jarrai hortik, ongi ari zara eta" 

Afalorduan, grina gaiztoa dabilkien 
errepresio eragileek, irribarrez zioten 
gaur ere ez dugula gutunik jasoko; 
hegazkin txikian zetorren postari eroak, 
bertatik salto egin ondoren, 
itsasora erori eta hondora egin omen du 
gure karta-zakuak eta, 
bizkarrean zeramatzala. 

Bihar egunsentiarekin batera 
esnatuko naiz, eta gero 
gimnasia eginen dut, 
nire gurak eta, aguretu ez daitezen 
eta ia-ia gainean dudan 
urtebetetze berriak, 
gainbehera natorrela 
kanta ez diezadan 

eta jantziko dut niki berria 

iragartzeko udaberria. 

Gaur gauean ez dut 
amets berririk egingo; 
atzoko ametsari 
egingo niokeen 
traiziorik handiena 
delako 

Nire ziegatik Erniora 
pauso-erdi baten tartea 
besterik ez dago nire 
goiz-ametsetan. 

1994an 

Bere bizitzaren azken ordura arte borrero lanetan jardun duen bati. 



Hire burmuin latz estutik 
eta gorroto itsutik 
damukor dituk! esan ta beti 
egurra gogotik. 
Zein pozik naizen ez dakik... 
hire ametsak aurretik 
beterik gabe joan beharra 
izan duk mundutik 

1995ean 



Soinean zituztela / kolonoen traje, 
gurutze kristoduna / arma eta kate, 
espainiar hizkuntza / eta estandarte, 
indarrez sartu ziren / birrinduz SU-TA-KE, 
inbasioz hordi ta / gorroto bitarte, 
ezin konta ahala / eraso ta kalte; 
geroztik euskaldunok / loturik gauzkate; 
oldar gaitezen, beraz, / zahar eta gazte 
gure lur ondasunak / bueltatu arte 

1995ean 

Gaur goizean patioan nenbilela, modulo honetan bizi diren presorik, 
euren ustez, jatorrenak, kartzelariekiko desobedienteenak, hurkoa 
laguntzeko borondate gehien dutenak, eta abar nigana hurbildu eta, 
hor jardun zaizkit errealitatearekin ezer ikusirik ez duten gezurrez- 
ko pelikula aspergarriak kontatzen. 

Esaerak dioen bezela, horien gezurrak ere hanka motzekoak izan! 
ezen agerian geratu baita kartzeJa-sistemari eta kartzelariei dieten 
euren obedientzia zintzo, azaldu diedanean borroka edo protestaren 
bat egin beharko genukeela moduloan dauzkagun bizikondizioen 
hobekuntzak exijituz. Bukatu dira pelikulak! eta antxoatara bidali 
ditut. 



Hemengo jende guztia 
ia erabat lotia, 
tristea dugu irla hontako 
gogo eroria. 
Nahiz izan astunegia 
esan behar dut egia, 
izaerarik eta koderik 
gabeko herria 

Pelma guztien nagusi 
zara zu, lagun itsusi, 
zure betiko roilo asperrak 
ia naute hautsi. 
Zenbat txapa ta igurtzL. 
mesedez! bakean utzi! 
zeren zentzudun ta aditzaile 
onari hitz gutxi 

1996an 



Besteren begian 
biolentzia ikusi, 
baina norberaren 
begiko gerra zikina 
ez ikusi 

Duintasuna da 
frantses zein espainol 
kolonizatzaile terroristek 
kolonizatu ezin duten 
jauregia 

ZIZURKILGO, BILLABONAKO 
ETA, LAGUNEI IGORRIAK 



Honetan ez dizuet 
arrosa gorririk igorriko; 
zuen xarmaren aurrean 
irrigari eta harri eginda 
geratuko lirateke eta 

Egungo zure bizitzan 
ez dakit nola zabiltzan, 
xarmaz beterik asma nahi zaitut 
betiko langintzan. 
Bertso txar honen emaitzan, 
izan argia baiJitzan, 
muxu bat doa arrats ilunak 
goibeldu ta zaitzan. 

Atzo goizean dena zen ilun, 
izarrik ez zen agertu; 
gaurkoan, aldiz, dena da argi 
ta ez nadila lehertu! 
Zure eskutitz zoragarria 
hemen daukat, hemen gertu; 
honen aurrean zinez diotsut 
sinets nazazun, sinestu, 
sekula santan ezingo dizut 
merezi hainbat eskertu. 

BART EGINDAKOA AMETS 
GAIZTOAREN LARRIA! 

1996ko irailean 



- 1 - 

Egunsentiko samin gazia 

zergatik ote hain basatia? 

Malko-erretan nigar eginez 

azalduko guztia. 

Ametsetan ikusia 

gainbehera eroria 

zegoela, alegia, 

goizoro deika ari nintzaion 

nire desiren lilia 

ta hainbat eta hainbat maitatzen 

nuen ERNIO MENDIA. 

-2- 

Maiteminduen babes epela, 
amodiozko zeru itzela, 
zu zinen nire ur-beltzetako 
iparrorratz ta batela. 
Nigarrez diot honela. 
denek jakin dezatela 
mendi eder bat bazela, 
nigar-unetan beti alai ta 
maitale on bat bezela, 
bart ere nire etorreraren 
antsitan egon zinela 

-3- 

Suzko oinaze paregabean 
sartu naiz gaurko gurutz-bidean; 
bihotza gaixo, minez beteta 
antsi-min etengabean. 
Zuen guztion aurrean, 
saminaren lanbropean, 
esperantza krudelean 
eta herio-airez beterik 
esango dut bat-batean: 
alaitasunik ez da gelditzen 
nire bihotz goibelean 

Amesgaiztoa izan nuenetik asebete pasa denean, lagun 
batek igorritako gutun zoragarri bat jaso dut. Bertan 
Ernio mendiaren argazki eder bat dator. Zorioneko 
nago! 

Ez dakit nondik datorren, 
ezta mezurik dakarren, 
badaezpada irekiko dut 
ahalik lasterren. 
Begiraldia bigarren 
gero zoriona hurren, 
sorgindutako mendi-argazki 
eder bat zetorren. 

1996an 

Bai Oreja, bai Atutxa, nazionalismo espainiarraren grina pizturik 
"gureak egin duela" esanez dabiltza. Izan ere, hemen jokoan dagoe- 
na ez omen da Euskal Herria edo Espainia. Ez, hemen bakea eta 
justizia omen dira jokoan daudenak. Euren bakea eta euren justi- 
zia, noski. Gure herria hilobira eraman nahian dabiltzan era guz- 
tietako kriminal, lapur, forajido... guzti-guztiak bake-bakean 

bizitzeko duten eskubidea bermatzen duen justizia, aJegia. 



Datorrena datorrela, 

gureak egin duela 

oihu eginez pozik Atutxa 

ta "Mayor" ergela. 

Horien ohiko nobela 

horixe ere bai dela, 

inor hil baino lehen kanpaiak 

jotzea bezela 

Intxaurrondoko hizkuntza 
hor dabil bultza ta bultza, 
Euskal Herrian hedatu nahian 
espainol-iraultza. 
Adimen-maila kamutsa 
eta nazkagarri hutsa; 
hauxe duzue, hortaz, lagunok 
Juan Mari Atutxa 

1996ko abendua 

Eguberriak ate joka ditugulako edo, bakearen eta demokraziaren 
izenean etorri dira, itxura guztien arabera. 



- 1 - 

Pozik nenbilen 

ametsen oihanean barna, 

zeldako atetik 

gorrotoa 

sartu den 

arte 

-2- 

Ortzea dena ekaitza, 
herraz datorkik goiz-printza; 
askozaz hobe izango huen 
gauez hil bahintza 
Ai! borrero asekaitza! 
derrotatu denen gisa 
tristea eta amesgaiztoa 
duk hire bizitza 

-3- 

Siesta ostean, zelda guztia 
hankaz gora jarri didate. 
Azalpenak eskatu ondoren, 
Alternatiba Demokratikoaren 
bideo subertsiboa bilatzeko, 
Garzonen agindua jaso dutela, 
erantzun didate 

-4- 

Gorrotoz eta zitalki 
bakea dute ebaki; 
grina bajuko borrero hauek 
gaiztoak izaki. 
Katxeoaren aitzakia 
miatu naute garrazki; 
holakoetan nire odolak 
su gabe diraki 

1997an 



Kartzeletan malbizitzen diren zenbait preso sozial, 
gaur heroina dela, bihar ez dakit zer pastilen 
erabilera dela, kontua da oilo koloka bezain nahasiak 
eta jokoz kanpo dabiltza, ia gaixoak. 
Moduloko patiotik ikusten den mendixkaren gainaldeko 
zuhaitz bakarra hatzaz markatu eta hatzari begira 
jartzen baitira, kartzelarien zorionerako 
Gaixook ez baitute kartzela-sistema eztabaidatzen. 
Nik orduak ematen ditut 
zuhaitzari begira 



45 



1997an 



Goizean ohetik jaiki bezain laster, 
zelda guztia hankaz gora jarri dut; 
bertan bart egindako ametsa 
aurkitu nahi nuen; alferrik, ordea, 
ez baitut aurkitu. 

Gero irrintziak egiten hasi naiz, eta 
irrintzika eta irrintzika nengoen 
zaldi zuria zirudien bat zuridun bat 
agertu den arte. 

Ez dakit zertara zetorren, kontua da, 
keinu arraro batzuk egin ostean, aire 
batean joan dela, deus ere esan gabe. 
Auskalo! zer nahi zuen. Batek daki! 
Hamaika ikusteko jaioak izan, antza. 

1997an 



Aintzinako basapiztiak esnarazi dituzte. DE LANCRE, epaile inkisi- 
dorea, eta ALTZATEKO JAUNA, jauntxo zapaltzailea, ate joka izan 
ditugu egunetan. 



Ibili dira Irunen 
"rambo" horiek, bederen, 
sorginen ehizan faxismoz ase 
ta hordi baileuden. 
Denok ahalik lasterren 
oldartu gaitezen, zeren 
matxistak eta bortxatzaileak 
jefe dira hemen. 



1997an 

Zure asteak ez zuen iganderik. 
Zure Garizumak ez zuen Pazko Egunik. 
Zure Eguberriak ez zuen urtats-gaurik 
Nire bihotzean jarraitzen duzu, amona. 

Malenkoniaz da ari 
loremindua kantari, 
hilzori-minez eroritako 
amets galduari. 
Nekeak jota aspaldi, 
ai! emazte nekazari!, 
egunez beti bakarrik eta 
gauez nigarrari. 

1997ko martxoa 

Presoek gure elkartasunaren eta gure adostasunaren agiria helaraz- 
ten diegu Feminista Abertzaleei eta bat egiten dugu antolatu dituz- 
ten ekitaldiekin. 



Zelda zulotik hemen zuentzat 

anaion agur epeia: 

zut, Feminista Abertzaleok! 

on ta bejondizuela! 

Irmo, lagunok ta gora, beraz, 

zuen oldartze itzela! 

borroka horri loturik gaude 

laharra lurrari bezela; 

gaurkoan ere, jakin zuekin 

1997an 



Ezinbestekoa da, hainbat lasterren, 
Anboto, Txindokiko, Gorbeako... 
sorgin eta azti guztien arteko 
batzarrei berrekitea, zeintzuek zenbait 
erabaki nagusi hartu beharko 
lituzketen: 

Aita Santua eta bere satelite guztiak, 
supilara botatzea; 

katolikoen gauaren menpe daudenak, 
argitan jartzea; 

ikisidore jantzitan dabiltzan politikari, 
irakasle, idazle... integristak, E.H.ko mugaz 
gaindi, Ebroz behera, egoztea, bata 
bestearen ondoan, elkarri lotuta; 

nekazarien zein artzainen bizi-kondizioak, 
nabarmen aldatzea; 

gure mendien, oihanen... suntsipen prozesua, 
geldiaraztea; 

emakumea kontsumorako salgai dagoen 
haragia balitz bezala aurkezten duten 
enpresariek, bihur daitezela 
zerrien bazka! 
ardia ez dadila otsoaren beldur izan, 

sexuen arteko berdintasuna eta 
sexualitate librearen inposaketa, 
eta abar, 
eta abar, 
eta abar 

ARITZI 1997an 



- 1 - 

Mendian zabiltzanean 
udaberri epelean, 
txori guztiak pio-pioka 
doinu ederrean; 
ardiak ere larrean 
pozik dabiltza goizean; 
loreak, berriz, elkarri muxu 
Aritz ikustean. 

-2- 

Artzaina ere egonda 
zuri begira gustora, 
kantu-kantari orain hor doa 
iturritik gora; 
kukua, berriz, gerora 
hurbildu zaizu ondora, 
kuku-kukuka galdetu dizu 
nora zoaz, nora? 

-3- 

Hori guztia entzunik 
hemen nauzu txoraturik; 
ai! zeinen pozik ahalko banu 
zugana heltzerik! 
Ez dut desio besterik, 
nire besotan bildurik 
musutxo batez esango dizut 
maitatzen zaitut nik. 

-4- 

Zakur maltzurrez landatutako 
lurzikin eta idor honetako 
hesi tartetik bertso-kantari 
pozaren pozez zure xarmari. 

gose grebaren 39. egunean 

Gau osoa nekezka, atsedenik hartu gabe eta amesgaizto artean pasa 
ondoren, argitu da, azkenean, gose grebaren 39. eguna! Goiz da 
oraindik; hala ere, sendagilea birritan etorri zait sueroa hartu behar 
dudala esanez. Pikutara bidali dut, noski. 

Karta-banatzaiJea ere pasa da hemendik; baina niretzako ez omen 
da deus ere iritsi zioen. Hortaz, gaur ere, azkenaldian bezaJa, ez dut 
eskutitzik jasoko. Zoritxarraren eta bakarminaren Jarria! 
Urrun gelditzen zait dagoeneko azken eskutitza jaso nueneko egun 
hura. Ez dakit zer kristo pentsatu... Gaur goizean dena beltzago 
dakusat.Indarrak motelago, burua nahasiago... Ez dakit nik goiza 
erortzearekin batera nire gorputz tristea ere eroriko ez ote den. 



Arrats-minean 
asmatzen zaitut nire barnean 
edertasunik ederrenean. 
- 1 - 

Goiz iluna da gaurkoa ere, 

goiz hitsa eta astuna; 

atzo bezala, gainean dugu 

etsipen-hodei iluna; 

lanbro artean galtzera doa 

atzoko amets kuttuna; 

urrun dakusat hainbeste gautan 

amesturiko eguna; 

ai! zeinen triste datorren kuku 

berriaren oihartzuna! 

-2- 

Urrun dakusat garai bateko 
borroka-zaletasuna; 
marraskiloen antzera bere 
baitan biltzen da laguna; 
elkartasunik ezean dena 
da, antza, ezintasuna; 
jitoan doa arraunik gabe 
gurea zen nortasuna 
eta ortzetik agur eginez 
badoa duintasuna. 

1997ko uztaila 



Badaukate izar berri bat Espainiako Tele-basura guztiek! Soarez 
Ganboa, hain juxtu. Gure herriaren etsai amorratuenekin bat egin- 
da, eroso, ahobero eta haize-harro ikusi dut bere eredu pertsonala- 
ren islada miserableari ohore eginez. Moralaren eta duintasunaren 
arau guztiak birrindu dituen nazkagarri baten lezio ederra izan duk 
hirea! 

- 1 - 

Nardaz dut gogoratuko 
edozein damututako 
ta bere joko zikinak nekez 
ditut ahaztuko. 
Zintzotasunari uko 
eginez hainbeste truko... 
bere herria saltzen duenak 
nor ez du salduko? 
-2- 

Ez herri ez ohorerik 

hireak ez dik izenik; 

etsaiengana pasatu hintzen 

gorrotoz beterik. 

Ez daukak ezer zuzenik 

ezta egia hoberik, 

zaku denetan izaten dela 

patata ustelik. 

-3- 

Satsa darion ahoa; 

lepoa, berriz, sendoa 

eta goserik pasa gabeko 

tripa oparoa. 

Salatzaile setosoa 

ta instintu bajukoa; 

hauxe duzue, beraz, lagunok, 

Soarez Ganboa 

-4- 

Koldar hori bezelako 

zikin ta lotsa bako, 

egunez, behintzat, burutik kendu 

nahi dut betirako, 

zeren etzan ordurako, 

amesgaiztoa delako 

gogora sarri datorkit nire 

zoritxarrerako 

ZIZURKILGO, BILLABONAKO ETA, 
LAGUNEI IGORRIAK 



- 1 - 

Badoa gure hodei iluna, 
gurea dugu etorkizuna! 
baikor datorkit horko gazteen 
borrokaren oihartzuna. 
Berauen duintasuna 
ederrezko ondasuna, 
tinkoa ta zentzuduna, 
ta herri-kantek bezela garden 
aldarrikatzen diguna: 
heldu da hainbat gau ilunetan 
amesturiko eguna 

- 2 - 

Jarrai aurrera baturik 

eta ez izan beldurrik 

Herri Askapen borroka hontan 

galduko dugunik 

Beste mezurik ez dut nik: 

ez dago egun ilunik 

lanari hortzez eta haginez 

erabat loturik 

- 3 - 

Gure liskarren islada 
ez bedi irten plazara, 
etsaiak pozik dabiltza eta 
tristea ez al da? 
zeren nola edo hala, 
legezkoa den bezala, 
etxeko sua etxeko hautsez 
estali behar da 

-4- 

Esango dut lehenengo: 
ni hemen ez nago ondo; 

haJarik ere, zulootatik 
noizbait naiz irtengo; 
eta entzun ondorengo: 
Zenbat besarkada sendo... 
nire ondoan hemen bazina 
edo hor banengo. 

-5- 

Egunsentia ta goiz-ametsak 
maitemindu zirenean 
eta elkarri musu goxo bat 
eman zioten goizean 
enkantagarri jaio zinela 
gogoratzen dudanean, 
iluna argi bilakatzen zait 
zeldako bakardadean. 

6- 

Gaua gainean dudanez, 
despedida zoritxarrez; 
banoa, beraz, biziki maite 
zaituztet esanez 
ta adio denen ordez, 
GERO ARTE baikor batez, 
besarkada ta pa goxoenak 
lagun honen partez. 

Ikasle abertzaleak-eko lagun adixkid 

1997an 



- 1 - 

Borroka grinez aspa]di 

gazteak garrasi dagi 

tinko ta prestu oldartuz beti 

maisu faxistari. 

Autoritarismoari 

ta espainol hezkuntzari 

gogor emanez egur sendoa 

ta kaña ugari 

-2- 

Sistemaren automatak, 
merkantziarako azak... 
izan daitezen saiatzen dira 
gazteokin, behintzat. 
Aurrera euskal-haritzak! 
sendoagotuz ekintzak, 
gure baratza ez dezan irents 
neguko laiotzak 

-3- 

Ustez jakintsu, despota 
ta inkisidore tropa, 
zital dabiltza ikastetxetan 
gorrotoak jota. 
Sistema horri borroka 
JO-TA-KE dezagun bota! 
hauxe baitugu lagun gazteok 
daukagun erronka. 

-4- 

Ezin joka zitalago 
euskal-senari, ordago! 
ta irakasle arrotz horiek 
egurra nahiago. 

Berant baino lehenago 
nahi badute bakera jo, 
soluzioen pilota euren 
hegatzean dago. 

-5- 

Apur dezagun katea, 
ez etsi orain, gaztea! 
gaurtik ez bada aurrera jotzen 
gerora, ordea, 
alferrik da esatea 
ai! Euskal Herri gurea! 
alferrik urak joanda gero 
presa egitea 

Herri bezala 
gu deus ez gara 
zabaltzenago ez bada 
gure euskara. 

IKERRENTZAT ETA 

BERE TRIKITIXARENTZAT 

1998an 



- 1 - 

Arrats erori berrian 
tristeziaz beterik, 
bertsotan gogorik gabe 
eta alfer-alferrik; 
kartzela-plaza honetan 
ez dago entzulerik 

-2- 

Zulo honetan aspaldi 
sartu gintuzten, sartu 
ta ordutik hona hemen 
ez da ezer aldatu, 
Orejak nola pentsatu 
hauek hala dantzatu 
-3- 

Zuen borroka ezkilak 
honaino dira heltzen; 
geroztik hementxe nago 
ilusioz amesten, 
zuen nahiak nigan txerta 
eta lora daitezen. 

-4- 

Zeidako leiho hegian 
nire argi-desira, 
erabat udaberritzen 
ta loratzen ari da, 
itxaropena darion 
goiztirira begira 

Euskal Herriko edozein 
erromeria-egun zoragarriren 
ilunabartze ederrean, 

trikiti-musika aiai baten 
hots liluragarrian murgildurik, 
sorgindutako arrats-aire 
goxoz inguratuta, 
ametsa begietan eta 
oJerkia ezoainetan. 

zizurkilera AGIRI GISA 

1998ko martxoan 



Presoak gogoan Zizurkilen 

Apirilaren 6an beteko dira hamabost urte espetxeratu 
nindutenetik. Nire kartzelaratzearen hamabosgarren 
urteurrenean ere euren buru-bihotzetan naukatela 
adierazteko, zenbait ekitaldi antolatu dituzte hainbes- 
te maite ditudan Zizurkilgo lagunek eta nire familiar- 
tekoek. 

Aipatu ekitaldiekin bat egiten dut; eta urte luzeotan 
eurengandik jasotzen ari naizen maitasuna, babesa, 
laguntza... ezin hobearen aurrean, nire eskerik bihoz- 
korrena bertara helaraztea ezezik, neuk ere nire gari 
aletxoa aportatu nahirik-edo, Euskal Herriak egun 
nozitzen duen ofentsiba espainolista kriminala inoiz 
baino zabalagoa eta zorrotzagoa dela ohartarazten 
duten ondoko bertsook ere helaraztea erabaki dut. 

- 1 - 

Gure aitaren Untzi zaharretik 
berri beltzak datozkigu; 
itsaslapurrek harrapatuta 
ia hondora egin du. 
Zelda barrutik arrenka diot, 
nahiz eta baten bat mindu, 
esadazue, arren! lagunok, 
ardura baldin badigu; 
gure herria galtzen badugu 
zer kristo gelditzen zaigu? 

-2- 

Itsas-gorrian garrasi dagi 
gure Aitaren bihotzak 
eta honela hedatzen ditu 
batailarako dei-hotsak: 
non da herria, non dira gure 
abertzale izukaitzak! 
arin prestatzen ez baditugu 
borroka-gezi zorrotzak, 
jakinen dugu zer zama duen 
herri baten heriotzak. 

- 3 - 

Ez da deus ere aldatu hemen, 
lehengoa da egoera: 
bizitzaren ta heriotzaren 
arteko gudu kmdela; 
lotzen gaituen etsaia ere 
lehengo etsai berbera. 
Bidegurutze honen aurrean 
denek ikus dezatela, 
piztiok uzten diguten bide 
bakarra, borroka dela. 

-4- 

Zelda barruan gogoa triste 
ta hodei beltzez beterik, 
galdezka nabil ez ote dago 
gure herria pizterik? 
Zenbait arlotan ez dut ikusten 
borroka-borondaterik; 
hemen ez dago ez bigarren ta 
ez hirugarren biderik. 
Hemen ez dago beste biderik 
askatasuna besterik. 

-5- 

Bide horiek Estatutura 
hurbiltzen diren neurrian, 
frustrazioa ta etsipena 
sorizen dute aberrian; 
geroa, berriz, guk sortuz gero 
justizia egokian, 
geuk eraiki ta onartutako 
sistema-marko berrian, 
zein pozik joko lukeen oilar- 
goiztarrak egunsentian! 

-6- 

Zuenganaino hurbildu eta, 
hona ohiko esaera; 
denok daukagu duin izateko 
ta oldartzeko aukera, 
gure lanetik edo sailetik 
atera gabe, gainera. 
Animo, beraz, ez etsi orain! 
ta jo dezagun aurrera! 
Ez bedi gure ametsa gal! Ta 
hel bekigu Primabera! 

- 7 - Goiztirietan etsi-etsian 

norbaitek nigar badagi, 

hor datorkio "kuku" berria 

kantatuz esperantzari. 

Neuk ere zelda barruan baikor 

eman diot ametsari; 

ta gaurko arrats ilunak otoi 

dagio ilargiari, 

Egun berria etor bekion 

gure herri zaharrari. 



61 



MUXARRI 

ongi-etorrirako 



Atzo gauean sinesten nian 
ilunaren joanean, 
sinesten nian hainbeste gautan 
egindako ametsean, 
sinesten nian esperantzaren 
itsaso mugagabean, 
sinesten nian goiztiriaren 
oparitxo ederrean; 
baina gehiago sinesten nian 
hire duintasunean, 
hire nortasun paregabean 
ta hire jokabidean; 
horregatik amets artean 
presaka ta bat-batean, 
alaitasunak jota ta baikor 
esnatu nauk gaur goizean 

MILAREN HERRIRATZEA DELA ETA 



Urte gogorrak iragan arren 
lur idorretan gatibu, 
mendratu gabe oldartu dela 
hemen ederki dakigu. 
Larru-mamitan jasanak ditu 
anitz jipoi ta kastigu, 
zenbat traslado, mehatxu eta 
hainbat irainen testigu; 
etengabeko borroka zer den 
gartsuki azaldu digu 

JOXE ARZALLUSI 



Egia guzti-guztietatik 
herria hartu ondoren, 
hamabost urtez itzal gorrian 
ezezik, Euskal Herri osoa 
nolaz ebasten ta lotzen 
diguten, zinez, azaltzeaz gain, 
dioskuk garbi ta ozen 
behingoz ta beti jakin dezagun 
nortzuk bahitzen duten hemen 

JOXE LIZASOREN 
HERRIRARETZEA DELA ETA 



Hortxe duzue lagunen eta 
sendi artera bildua, 
pozez beterik izanen dira 
herri eta ingurua. 
Urte gogorrak iragan arren 
ez da batere galdua, 
zintzotasunez hedatu baita 
bere borroka-mezua 

PEDRO GALARRAGARI 



Alaitsu baino alaitsuago 
herriratu da gizona, 
espainiako espetxeetan 
gogor ta tinko egona. 
Etsipenari ta, amorerik 
inoiz eman ez diona 
eta guztion eskertasuna 
merezi duen pertsona 

ZUBIETAKO XABIERRI 

1998ko azaroan 



Zulo honetan torturatik at 
zerbait onik espero da, 
gaur izandako bisitaldia 
hona hemen horren froga. 
Udaberriko ihintz goxo lez 
heldu haiz nire ondora 
ta aspaldiko bizipen batzuk 
ekar dizkidak gogora 

Hire begiei zerien amets 
ta itxaropen nabarra, 
eder sartu duk argituz nire 
hemengo ilunabarra. 
Pozak airean bizkor berpiztuz 
nire bertsoen sugarra, 
lagun fin baten jitea zeukat 
hemen aipatu beharra. 



67 



1998ko azaroan 



Beste modulo batean bakartze egoeran 
malbizitzen dirauen lagun baten 
ohartxoa jaso nuen atzo, non, besteren 
artean, bere irratigailu bitxiari 
barnealde guztia hustu ziola zioen; 
kontua omen da, aspaldi honetan kezkati samar 
zebilela ohartu zelako Espainiako kriminal, 
lapur, itsaslapur, harrapatzaile, zakuratzaile, 
gezurti... berri ugari bertan sartu 
zitzaizkiola eta mikrofono-zakurtzar 
moduan, itzelak esaten zituztela beren 
zaunka-jario nazkagarrian. 
Nik, egia esan, nahiz eta deus ere ulertzen 
ez nien, orduak eta orduak ematen nituen 
behiala erositako nire irratigailu espainoleko 
gizon zein emakumeei entzuten; baina, gauzak 
horrela, gaur goizean, oilarrak mintzo diren 
orduan, irratigailu zaharra eskoba-makilarekin 
ostiatu ondoren, txiki-txiki eginda utzi dut, 
eta gero zeldako leihotik behera patiora 
bota dut. Portsi akaso ere. 
Bazkalondoan, kartzelako goi-mandataria 
irratigailuen eta teleaparatuen katalogoekin 
etorri zait, gure kontzientziak eta, deuseztatzeko 
ahaleginetan jarduten duten hezitzaileen 
buruzagiak bidalita. 

1998ko abenduan 

Salto del Negrotik Andaluziaraino salto egin genezan, hegazkintzar 
bat bidali zigun Oreja borreroak. Geroztik hementxe gaude Euskal 
Herriratuko gaituen trenaren zain. Baina borreroak erditutako 
azken txorradaren arabera, jai omen daukagu. Guretzako ez omen 
dago trenik, harik eta Espainiarekiko leialak garela erakusten ez 
dugun arte. 

Gure kontzientzia, duintasuna eta gure euskal herritartasuna ez zau- 
dek salgai, frankista! 



Gizakiaren alde beltzenak 
eta animalienak 
agertuz gure bizimoduak 
antolatzen dituztenak, 
hemen dabiltza garbi azalduz 
euren asmo beltz ankerrak. 
Honetan ere, ihes badoaz 
Euskal Herrirako trenak, 
jakinen dugu zer zama duen 
gure kartzela-kondenak 

Oraindik ez da heldu 
herrirako trena, 
astiro omen dabil 
alfer alahena. 
Honetan ere galduz 
egindako dena, 
ihes badoakigu 
hamaikagarrena, 
har dezala betiko 
bere atsedena! 

GARIKOITZI 



Bi asteren buruan separaezinezko 

besarkadan erantsiko natzaik 

hire duintasuna eta tinkotasuna 

nigan txerta daitezen. 

Bi asteren buruan maitagarri 

eta bizitzaz beterik etorriko hatzait 

nire ilunaldiak argitzera. 

Bi asteren buruan itxaropen 

fruitukorrez beteko duk 

egarrituaren zelda lehorra. 

Bi asteren buruan 

hire hitz maiteenak 

entzungo ditiat 

Bi asteren buruan... 

MILARI 

999ko otsaila 



Murgilduz gero gaueko plazan, 
nire gogoak triskan eta dantzan; 
bihotza mila poz-gozoetan 
irekitzen zait une hauetan. 
Hemen bazina! 
batetik poza, bestetik grina 
egotziz gure neguko mina. 

Baretzen ez den maitasun-grina 
desira-gorritan dena gordina 
dabil gaur ere etengabean 
gosetuaren zelda hotzean. 
Zulo arrotza! 

hemen ezin dut ezertaz goza, 
nire gauean dena da motza. 

Ilargiak ere ohiko abisu: 
Jon, aizu! 

gaur ere deika nagokizu 
eta oraintxe noakizu; 
baina ez jarri itsu 
ezta ere keixu 
egiarekin banatorkizu: 
lamiak ihes doazkizu! 
Zer gertatzen zaizu? 
grina bizia dabilkizu! 
eta begietatik antsia darizu! 
Jope, txoroa dirudizu!; 
hala ere, badakizu, 
laztanka ari natzaizu, 
baina lo egizu! 
eta ametsa onerako 
izan bekizu! 

Bihar arte. 



71 



MILARI - 

1999ko otsailean 



Egunen batez joanen natzaizu 
ezinbestean eta dena itsu. 
Iturri bizi jori hartatik, 
lehengo ezti hordigarritik 
edan nahi nuke 
oparo eta ahoa bete 
grina gorri hau asetu arte. 

SAGARDOTEGIRA NOA 

otsaila 



Oraindik orain sartu didate 
sagardotegien gida, 
ta mahuka honen aurrean nahiak 
dabilzkit jira ta bira: 
nora joango, Aiara edo 
Lasarteko Otegira? 
ailegatzean hautatu behar 
ta noan Euskal Herrira; 
gero akaso, itzuliko naiz 
nagoen zelda itxira 

1999ko otsailaren 14a 

Euskal Herriko mendiak ditut gogoan; eta goizero-goizero ohetik 
jaiki bezain laster, eurek izaten dira nire goiz-ametsen iturburu. 



andatza mendiari 

Goiz hitsetako amets-ardatza 

gaur ere zu zara, ene Andatza! 
Hementxe nago oroitzapenez 
lepo eginda ito beharrez. 

Hainbeste laztan 
zenegizkidan amaren maldan 
sortzen ikusi ninduzun hartan. 



txindoki mendiari 

Gauean ere senti dezaket 

zure xarmaren grazia 

ta muxuz muxu inguratzen dut 

zure gainalde joria. 

Hesi artetik kantatzen dizut 

nire ametsen mendia 

goizaldearte iraungo duen 

bertso-poema berria. 

PUERTO DE STA. MARIA 

1999ko MARTXOAREN 7A 



"MISERIAREN PIPIAK JOTA 

GALDUA DU GURE DITXA 

ETA GAUORO GRINA GORRITAN 

NAHI BAT AMESTUZ GABILTZA: 

ZELDA TRISTE HAU BIHURTUZ GERO 

MAITASUNAREN EGOITZA, 

EZ GENUKE BA, KANPAIA JOAZ 

POZTUKO GURE BIHOTZA." 

Baina, hala ere, 

"NOIZBAIT BAGOAZ KALERA 
IZANGO DUGU AUKERA 
JOATEKO DENOK BATERA 
MISERABLEEN ANTZERA 
LOLO SOILIK EGITERA 
SORGINEN OHE ZAHARRERA" 

A zer nolako panorama daukagun presook! 

PUERTO DE STA. MARIA 

1999ko MARTXOAREN 21A 



Garizumaren aldiak miseria dakar itzaJean dagoen pre- 
soaren zeldara. Sasoi honetan telebistaren pantaila ilun- 
pean uztea hobe. Bertan egunez zein gauez militarrez eta 
poliziez inguraturik, amaigabeko prozesioan uluka eta 
nigar batean doazen kaputxadun eta sotanadun-oldea 
besterik ez baita agertzen. Itxurakeria nagusi! 
Hobe lukete antzerki horiek antolatu ahal izateko alfe- 
rrik galtzen den dirutza guztia, lurraldeotan pobrezia- 
ren alartzean malbizitzen den jende-oldearen bizitza- 
maila eskasaren lehen beharrak asetzeko erabiliko balu- 
te. 



Aurtengo garizuma 
hamaseigarrena, 
preso dagon honentzat 
denetan beltzena. 
Herri arrotz honetan 
doluz dago dena, 
bada anitz garrasi 
nigar ta auhena; 
Zeldako ormek ere 
tristura gorena, 
hauxe baita kopletan 
kantatzen dutena: 
Misererea eta 
mixeriarena" 

JOXE LUIS GERESTARI 

1999ko MARTXOAREN 24A 



"Amets mingarri krudeJen gisa 
dator albiste larri bortitza: 
gau ilunaren itzal beltzean 
isiltasunik isilenean 
gorrotoaren arma mingotsak 
samindu ditu gure bihotzak. 
Askatasunaren truke 
aizkora ezarri dute 
eta gure hariztiko 
haritzik leialena 
ebaki digute! 

Zenbat nahigabe, zenbat bihotz-opatze... 
gure herriaren jabe izan arte! 
Bustia dugu ilargiaren argia, 
zauriz beterik dator egunsentia, 
dolu-soinekoz jantzirik udaberria... 
hala ere, 

lanbro artean bertso-poema berria 
burutzen ari da Ernio mendia, 
esperantzaren suzi bizia 
piztuko duen bertso joria. 
ON ETA OHORE herriko seme 
kuttun leiala! 

ON ETA OHORE borrokalari 

paregabea! 

zeldako bakardadetik 

maitatuko haugu." 

Estatu espainiar zein frantseseko espetxeetan, bizi 
baldintza bortitzak jasan eta duintasuna mantentzeko etenga- 
beko borrokan ihardun arren, sormenerako tartetxoa bilatzen 
dute presoek. Bilduma honek horren adierazgarri nahi du 
izan. Baina ikuspegi "artistikoaz" gain, eskuartean duzun 
liburuxka honekin-preso baten egunerokotasunetik abiatuta- 
euskal presoek pairatzen duten giza eskubideen bortxaketa 
neurrigabearen aurkako irrintzia zabaldu nahi izan dugu. 
Beraz elkartasunaren aldeko ohiua zabaldu nahi dugu libu- 
ruxka honekin, 

Gure esker ona azaldu beharrean aurkitzen gara: 
Mikel Egibarri, batetik bere marrazki liluragarriak korrika eta 
presaka egin dizkigulako (gose greba mugagabean murgildu- 
rik gainera), Amnistiaren Aldeko Batzordeei (beren laguntza- 
rik gabe ez zenuke liburu hau eskuartean izango) eta beste 
hainbati ere presoenganako beren elkartasun ordaingabea 
azaltzeagatik. Ea lehenbaitlehen, guztion artean, euskal preso 
guztiak gure artean izan daitezen lortzen dugun. Mllaesker, 
zuri irakurle, elkartasun kate honetan parte hartzeagatik. 

Jon Tapiaren 
Askatasunaren 
Aldeko Plataforma. 



Jon Tapiak 16 urte eman ditu estatu espainoJe- 
ko ziega ilunenetan. Jon Tapiak aspaldian beteak ditu 
kalera ateratzeko lege espainarrak ezartzen dituen konde- 
naren 3/4ak. Baina Jon, preso daukate oraindik orain, bere 
kasu berean dauden beste 104 preso bezela. Espainar esta- 
tuaren ankerkeriaren adibidea beste adibide bat. 

Gose greba amaigabeak, Salto del Negro, 
jipoiak, herrimina, urruntasuna, isolamendua, borroka, 
amorrua, duintasun amaigabea, maitasuna, elkartasuna, 
umorea, sentimendua....Estetika eta etika, etika eta esteti- 
ka txertatuak, banaezinak jada, liburu zoragarri bezain 
gogor honetan. 

Mila esker Jon. Hiri eta hire modukoei. Mila 

esker hire ereduagatik, mila esker ta bazekiagu guri 

dagokiguna; borrokan jarraitzea zuekin kalean izan arte. 



Amnistiaren Aldeko Batzordeak. 



Jon Tapiak 1 6 urte eman dilu estatu 
espainoleko ziega ilunenetan. Jon Tapiak 
aspaldin beteak ditu kalera ateratzeko, lege 
espainarrak ezartzen dituen kondenaren 
3/4ak. Baina Jon. preso daukate oraindik 
orain, bere kasu berean daudcn beste 104 
preso bezela. Espainar estatuaren 
ankerkeriaren adibidea. beste adlbide bat. 

Oose greba amaigabeak. Salto del Negro, 
jipoiak, herrimina, urruntasuna. 
isolamendua, borroka. amorrua, duintasun 
amaigabea, maiiasuna, elkartasuna. umorea, 
sentimendua... + Estetika eta etika, ettka eta 
estelika txertatuak, banaezinak jada, liburu 
zoragarri bezain gogor honetan, 

Mila esker Jon. Hiri eta hire modukoei. 
Mila esker hire ereduagatik, milaesker . r „ta 
bazekiagu guri dagokiguna: borrokan 
jarraitzea zuekin kalean izan arte. 



